এক সপ্তাহ ধরে চলা এক গণ-জাগরণ, এবং নাটকীয় ২৪ ঘন্টার পর, তখনই দ্রুত সাফল্য এসে ধরা দেয়, যখন প্রাক্তন রাষ্ট্রপতি বেন আলি তিউনিশিয়া থেকে পালিয়ে গিয়ে সৌদি আরবে রাজনৈতিক আশ্রয় প্রার্থনা করে। বেন আলির পালিয়ে যাবার পর তার প্রধানমন্ত্রী কিছু সময়ের জন্য ক্ষমতা গ্রহণ করে, কিন্তু কয়েক ঘন্টার মধ্যে তার জায়গায় দেশটির অস্থায়ী রাষ্ট্রপ্রধান হন, সংসদের প্রধান। এখন দুই মাসের মধ্যে নির্বাচন অনুষ্ঠানের পরিকল্পনা করা হয়েছে। ফ্রান্সে বাস করা প্রায় ৬০০,০০০ জন তিউনিশীয় নাগরিক ১৫ জানুয়ারি প্যারিসের রাস্তায় সমাবেত হয়েছিল। যদিও স্বদেশে চলতে থাকা সংঘর্ষ, আত্মীয় স্বজন এবং তাদের ভবিষ্যৎ নিয়ে প্রবাসীরা চিন্তিত, কিন্তু তারপরেও এদিন নিশ্চিন্ত মনে তারা আনন্দ, উৎসব পালন করেছে এবং সবাই মিলে একই আবেগে মেতে উঠেছে। এখানে বেন আলির ক্ষমতা ত্যাগের ‘পরবর্তী দিনের’ কিছু ছবি প্রকাশ করা হল, যা প্যারিসে তিউনিশিয়ার গর্বকে তুলে ধরছে।